કેટલાંક લોકોને પ્રશ્ર્ન થાય કે શું આ ચર્ચનો પ્રોપેગેંડા તો નથી ને ? ના, બિલકુલ નહીં ! કારણ કે આપણે ક્યારેય કોઈ ક્રિશ્ર્ચિયન મિશનરીને ઇસુના ભારત ભ્રમણની વાતને આધાર બનાવીને તેમના ધર્મનો પ્રચાર-પ્રસાર કરતા જોયા કે સાંભળ્યા નહીં હોય. એટલું જ નહીં એ પ્રકારનું સાહિત્ય પણ તેઓ કદી પ્રસારિત કરતા નથી. ઇસુના ભારત ભ્રમણની વાત તો સૌથી પહેલાં આપણા ગ્રંથ ભવિષ્યપુરાણે કરી છે. આ વર્ણન અઢાર પુરાણોમાંના એક એવા ભવિષ્યપુરાણના પ્રતિસર્ગપર્વના દ્વિતીય અધ્યાયના શ્ર્લોકોમાં મળે છે. અહીં ઇસુની શક રાજા સાથેની મુલાકાતનું પણ વર્ણન છે. ભવિષ્યપુરાણ અનુસાર રાજા વિક્રમાદિત્ય પછી જ્યારે બાહ્ય આક્રમણખોરોએ હિમાલયના રસ્તે ભારત આવી અહીંની સંસ્કૃતિને નષ્ટ અને ભ્રષ્ટ કરવા લાગ્યા ત્યારે વિક્રમના પૌત્ર શાલિવાહને તેમને શિક્ષા કરી હતી. સાથે જ રોમ અને કામરુક દેશોના દૂષ્ટોને પકડીને સજા કરી હતી. આ દૂષ્ટોને તેમણે સિંધુ નદીની પેલે પાર ચાલ્યા જવાનો આદેશ કર્યો હતો. આ જ ક્રમમાં તેમની મુલાકાત હિમાલય પર્વત પર ઇસુ સાથે થઈ હતી. શ્ર્લોકોમાં તે બાબતનું વર્ણન છે, જે નીચે મુજબ છે :